Այսուհանդերձ, որպէսզի Ջաւախքի կարեւորութիւնը յատուկ շեշտաւորում ունենայ շրջանի հայութեան մօտ, յանձնախումբի նախաձեռնութեամբ Մարտ ամիսը հռչակուած է «Ջաւախքի Ամիս»։ Ամիսը պիտի յատկանշուի հրապարակային, քարոզչական, հանգանակային, աշակերտական եւ այլ հետաքրքրական ծրագիրներով, որոնց ընթացքին հանրութեան պիտի ծանօթացուի Ջաւախքի պատմական կարեւորութիւնը, Հայաստանի մէկ մասնիկը ըլլալու իրողութիւնը եւ ջաւախքահայութեան կարիքներուն հասնելու հրամայականը։